ayámupáryarvā́gvasuríti parjanyo vā́ upári tadyattamā́hoparī́tyupári hi parjanyó 'tha yádarvā́gvasurityāhā́to hyárvāgvásu vŕ̥ṣṭiránnam prajā́bhyaḥ pradīyáte tásya senajícca suṣéṇaśca senānīgrāmaṇyā̀víti haímantikau tā́vr̥tū́ urváśī ca pūrvácittiścāpsarásāvíti díkcopadiśā céti ha smāha mā́hitthirā́hutiśca tu te dákṣiṇā cāvasphū́rjanhetírvidyutpráhetirítyavasphū́rjanhaivā́tra hetírvidyutpráhetistébhyo námo astvíti tásyokto bándhuḥ